NJEMAČKI JEZIK

Kriteriji za praćenje i ocjenjivanje učenika

Elementi provjere i vrednovanja:

Elementi provjere i vrednovanja razlikuju se u odnosu na dob i jezičnu razinu učenika no uglavnom sadrže sljedeće:

* slušno razumijevanje kraćih iskaza i zvučnih tekstova
* razumijevanje kratkog pisanog teksta
* govor na razini reprodukcije
* govor na razini produkcije
* pismeno izražavanje
* usvojenost leksika
* usvojenost jezičnih struktura
* pravilno glasno čitanje
* pravilno pisanje
* zalaganje na nastavi
* domaće zadaće

Kod usmenog i prismenog izražavanja ocjenom **odličan** ocjenjuje se učenik koji izvrsno, temeljito i samostalno razumije i primjenjuje leksičke i jezične strukture te se izrazito zalaže u radu.

Ocjenom **vrlo dobar** ocjenjuje se učenik koji u većoj mjeri i bez učiteljeve pomoći razumije i primjenjuje leksičke i jezične strukture te se uglavnom zalaže u radu.

Ocjenom **dobar** ocjenjuje se učenik koji osrednje i uz učiteljevu pomoć razumije i primjenjuje leksičke i jezične strukture te se umjereno zalaže u radu.

Ocjenom **dovoljan** ocjenjuje se učenik koji s poteškoćama uz učiteljevu pomoć razumije i primjenjuje leksičke i jezične strukture te se manjkavo zalaže u radu.

Ocjenom **nedovoljan** ocjenjuje se učenik koji manjkavo iako uz učiteljevu pomoć razumije i primjenjuje leksičke i jezične strukture te se uopće ne zalaže u radu.

U pravilu je potrebno riješiti 45% testa (zadaci objektivnoga tipa) za ocjenu dovoljan, a 90% testa za ocjenu odličan.